**Ministru kabineta noteikumu projekta “Licenču un sertifikātu reģistra noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Saskaņā ar Ieroču aprites likuma Pārejas noteikumu 3.punktu Ministru kabinets līdz 2019. gada 13.decembrim izdod šā likuma 27.panta sestās daļas 3.punktā, 72. panta desmitajā daļā, 73. panta devītajā daļā paredzētos noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2019. gada 13. decembrim ir piemērojami šādi Ministru kabineta noteikumi, ciktāl tie nav pretrunā ar šo likumu Ministru kabineta 2015. gada 10. februāra noteikumi Nr. 63 "Licenču un sertifikātu reģistra noteikumi".Ņemot vēro minēto, ir izstrādāts Ministru kabineta noteikumu projekts “Licenču un sertifikātu reģistra noteikumi” (turpmāk – Ministru kabineta noteikumu projekts), kas noteiks reģistrējamo ziņu apjomu, šo ziņu iekļaušanas, izmantošanas, glabāšanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz Apsardzes darbības likuma 5.panta otro daļu, Civilām vajadzībām paredzētu sprāgstvielu aprites likuma 10.panta sesto daļu un 26.panta otro daļu, Detektīvdarbības likuma 15.panta otro daļu, Ieroču aprites likuma 27.panta sestās daļas 3.punktu, 72.panta desmito daļu un 73.panta devīto daļu un Pirotehnisko izstrādājumu aprites likuma 6.panta sesto daļu un 19.panta astoto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apsardzes darbības likuma 5.panta otrā daļa noteic, ka Licenču un sertifikātu reģistrā (turpmāk - reģistrs) reģistrējamo ziņu apjomu, ziņu iekļaušanas, izmantošanas, glabāšanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets.Atbilstoši Civilām vajadzībām paredzētu sprāgstvielu aprites likuma 10.panta sestajai daļai ziņas par speciālajām atļaujām (licencēm), licencēto komersantu vadītājiem un personām, kuras ieņem amatus komersantu pārvaldes institūcijās, kā arī par darbiniekiem, uz kuriem attiecas šajā likumā paredzētie ierobežojumi, reģistrē Valsts policija Iekšlietu ministrijas Informācijas centra licenču un sertifikātu reģistrā. Reģistrējamo ziņu apjomu, iekļaušanas, izmantošanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets. Savukārt minētā likuma 26.panta otrā daļa noteic, ka Iekšlietu ministrijas Informācijas centra licenču un sertifikātu reģistrā reģistrējamo ziņu apjomu, iekļaušanas, izmantošanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets. Saskaņā ar Detektīvdarbības likuma 15.panta otro daļu Licenču un sertifikātu reģistrā reģistrējamo ziņu apjomu, ziņu iekļaušanas, izmantošanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets.Ieroču aprites likuma 27.panta sestās daļas 3.punkts noteic, ka Ministru kabinets informācijas apjomu un kārtību, kādā ārstniecības iestādes iekļauj Ieroču reģistrā un Licenču un sertifikātu reģistrā ziņas par personas veselības stāvokļa atbilstību ieroču glabāšanai (nēsāšanai) un darbam ar ieročiem. Atbilstoši minētā likuma 72.panta desmitajai daļai ziņas par izsniegtajiem šaušanas instruktoru sertifikātiem biedrība "Latvijas Sporta federāciju padome" reģistrē Licenču un sertifikātu reģistrā. Licenču un sertifikātu reģistrā reģistrējamo ziņu apjomu, to iekļaušanas, izmantošanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets. Savukārt minētā likuma 73.panta devītā daļa paredz, ka Licenču un sertifikātu reģistrā iekļaujamo ziņu apjomu, to iekļaušanas, izmantošanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām, nosaka Ministru kabinets.Saskaņā ar Pirotehnisko izstrādājumu aprites likuma 6.panta sesto daļu Licenču un sertifikātu reģistrā iekļaujamo ziņu apjomu, ziņu iekļaušanas, izmantošanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets. Savukārt minētā likuma 19.panta astotā daļa noteic, ka Valsts policija ziņas par pirotehniķa sertifikātu reģistrē licenču un sertifikātu reģistrā. Licenču un sertifikātu reģistrā reģistrējamo ziņu apjomu, ziņu iekļaušanas, izmantošanas un dzēšanas kārtību, institūcijas, kurām piešķirama piekļuve šajā reģistrā iekļautajām ziņām, nosaka Ministru kabinets.Ņemot vērā, ka minētajos likumos formulētais pilnvarojums Ministru kabinetam ir identisks, nav samērīgi Ministru kabineta noteikumu projekta 1.punktā norādīt visos minētajos likumos ietverto deleģējumu, tādējādi rakstot vairākus identiskus apakšpunktus.Līdz ar to projekta 1.punktā ir ietverts regulējums, kas atspoguļo likumos doto pilnvarojumu Ministru kabinetam, kā arī, ņemot vērā iepriekšminētajos likums noteikto, ir ietverts regulējums, kas noteic reģistrā iekļaujamās ziņas, tādējādi nodrošinot nepārprotamu skaidrību par tiesisko regulējumu.Līdzīga projekta struktūra bija arī Ministru kabineta 2015.gada 10.februāra noteikumi Nr.63 „Licenču un sertifikātu reģistra noteikumi” regulē vienotās uzskaites kārtību par šādām licencēm un sertifikātiem.Ieroču aprites likuma 73.panta astotā daļa noteic, ka ziņas par licencēm, ieroču komersantiem, ieroču brokeriem, personām, kuras ir tiesīgas pārstāvēt komercsabiedrību, tās dalībniekiem, kā arī darbiniekiem, kuriem šajā likumā ir noteikti ierobežojumi, Valsts policija reģistrē Licenču un sertifikātu reģistrā. Minētā reģistra turētājs un pārzinis ir Iekšlietu ministrijas Informācijas centrs. Līdz ar to Ministru kabineta noteikumu projekts tiek papildināts, paredzot, ka turpmāk tiks uzskaitītas ieroču brokeru licences komercdarījumiem ar ieročiem, munīciju un speciāliem līdzekļiem, komercsabiedrībām un individuālajiem komersantiem, kas tās saņēmuši, personām, kas ir tiesīgas pārstāvēt komercsabiedrību, tās dalībniekiem, kā arī darbiniekiem, kuriem Ieroču aprites likumā ir paredzēti ierobežojumi. Ņemot vērā, ka Ieroču aprites likums paredz, ka atsevišķas licences tiks izsniegtas uz noteiktu laiku, tad Ministru kabineta noteikumu projektā tiek ietverts regulējums, kas paredz, ka turpmāk tiks norādīts derīguma termiņš speciālajām atļaujām (licencēm) ieroču, munīcijas un speciālo līdzekļu komerciālajai apritei, tās dublikātu vai atkārtoti izsniegtām speciālajām atļaujām (licencēm) ieroču, munīcijas un speciālo līdzekļu komerciālajai apritei.Ministru kabineta noteikumu projekta 20.punkts noteic apstrādājamo ziņu apjomu valsts informācijas sistēmas „Integrētā iekšlietu informācijas sistēma” apakšsistēmā „Licenču un sertifikātu reģistrs” par ieroča brokera licenci komercdarījumiem ar ieročiem, munīciju un speciāliem līdzekļiem, tās dublikātu vai atkārtoti izsniegtu ieroču brokera licenci komercdarījumiem ar ieročiem, munīciju un speciāliem līdzekļiem.Tā kā daļu apstrādājamo ziņu valsts informācijas sistēmas „Integrētā iekšlietu informācijas sistēma” apakšsistēmā „Licenču un sertifikātu reģistrs” par ieroču brokera licenci komercdarījumiem ar ieročiem, munīciju un speciāliem līdzekļiem, tās dublikātu vai atkārtoti izsniegtu ieroču brokera licenci komercdarījumiem ar ieročiem, munīciju un speciāliem līdzekļiem var saņemt no Uzņēmumu reģistra un Iedzīvotāju reģistra, tad attiecīgi ir papildināts arī Ministru kabineta noteikumu projekta 23.punkts. Izmaiņas Iedzīvotāju reģistrā un Uzņēmumu reģistrā nav nepieciešamas. Ar katru institūciju un ārstniecības iestādi, kurai ir tiesības apstrādāt datus Licenču un sertifikātu reģistrā tiek slēgts līgums, kurā ir atrunātas datu aizsardzības prasības.Vienlaikus Ministru kabineta noteikumu projekts paredz papildināt to subjektu loku, kam būs tiesības piekļūt reģistrā iekļautajām ziņām un izmantot tās normatīvajos aktos noteikto funkciju veikšanai, ar jaunu subjektu – Aizsardzības ministriju. Šāda piekļuve Aizsardzības ministrijai nepieciešama, lai veiktu v Stratēģiskās nozīmes preču aprites likuma 5.panta ceturtās daļas 13.punktā noteikto pārbaudi.Ministru kabineta noteikumu projekts paredz noteikt datu glabāšanas termiņu 15 gadus.Krimināllikuma 233.panta trešā daļa paredz atbildību par šaujamieroča, šaujamieroča būtisko sastāvdaļu, šaujamieroča munīcijas, lielas enerģijas pneimatiskā ieroča, sprāgstvielas vai spridzināšanas ietaises izgatavošanu, remontēšanu, iegādāšanos, glabāšanu, nēsāšanu, pārvadāšanu, pārsūtīšanu vai realizēšanu bez attiecīgas atļaujas, ja to izdarījusi organizēta grupa, par kuru soda ar brīvības atņemšanu uz laiku līdz desmit gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem.Minētais noziedzīgais nodarījums saskaņā ar Krimināllikuma 7.panta piekto daļu klasificējams kā sevišķi smags noziegums un atbilstoši Krimināllikuma 56.panta pirmās daļas 5.punktam šādam noziedzīgam nodarījumam kriminālatbildības noilgums ir piecpadsmit gadi.Ņemot vērā minēto, noziedzīgā nodarījuma priekšmeta bīstamību un ilgderīgumu, ziņas par subjektiem, kas veic darbības ar minētajiem priekšmetiem ir saglabājamas līdz attiecīgā noziedzīgā nodarījuma noilguma iestāšanās brīdim, proti, 15 gadus. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrijas Informācijas centrs, Valsts policija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Iekšlietu ministrijas Informācijas centra rīcībā esošo informāciju:1. ieroču komersanti – 44
2. pirotehnikas komersanti - 54
3. sprāgstvielu un spridzināšanas ietaišu realizācijas uzņēmumi -2
4. sprāgstvielu un spridzināšanas ietaišu realizācijas uzņēmumu -2
5. detektīvsabiedrības - 43
6. sertificētie detektīvi - 124

Šobrīd nevar identificēt, cik būs personu, kuras vēlēsies saņemt ieroču brokera atļauju (licenci), lai organizētu darījumus ieroču aprites jomā.Valsts policija, Valsts meža dienests, ārstniecības iestādes, biedrība „Latvijas Sporta federāciju padome”. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām un juridiskajām personām projekta tiesiskais regulējums nemaina to pienākumus un veicamās darbības.Licenču un sertifikātu reģistrā informāciju kā līdz šim un tādā pašā apjomā apstrādās Valsts policija, Valsts meža dienests, ārstniecības iestādes, biedrība „Latvijas Sporta federāciju padome". Ieroču aprites likums paredz, ka Licenču un sertifikātu reģistrā nepieciešams ievadīt informāciju par ieroča brokera licenci. Ņemot vērā, ka minētais subjekts ir komersants, tad Licenču un sertifikātu reģistrā iekļaujamā informācija attiecībā uz to ir identiska kā ieroču komersantam.Ņemot vērā minēto, administratīvais slogs netiek palielināts un ir nemainīgs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, Ministru kabineta noteikumu projekts 2018.gada 26.jūlijā ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ,,Diskusiju dokumenti”, tīmekļvietnes adrese: http://www.iem.gov.lv/lat/sadarbiba\_ar\_nvo/diskusiju\_dokumenti/?doc=40775Iekšlietu ministrija, izpildot Ministru kabineta 2009.gada 25.augusta noteikumu Nr.970 ,,Sabiedrības līdzdalības kārtība attīstības plānošanas procesā" 14.punktu, projektu 2018.gada 26.jūlijā nosūtīja Valsts kancelejai. |
| 3. | Sabiedrības līdzdalības rezultāti | Par Ministru kabineta noteikumu projektu komentāri nav saņemti.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas Informācijas centrs, Valsts policija, Valsts meža dienests, ārstniecības iestādes, biedrība „Latvijas Sporta federāciju padome”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Ministru prezidents Arturs Krišjānis Kariņš

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

A.Ignatjevs, 67208531

aigars.ignatjevs@ic.iem.gov.lv